|  |
| --- |
| **Частична предварителна оценка на въздействието** |
| **Институция:**Министерство на земеделието и храните  | **Нормативен акт:**Проект на Постановление на Министерския съвет за изменение и допълнение на нормативни актове на Министерския съвет |
|  | за периода 1 януари – 30 юни 2024 г. |
| **Лица за контакт:** | **Телефон и ел. поща:** |
| Теодора Чавдарова – главен секретар на Изпълнителна агенция „Сертификационен одит на средствата от европейските земеделски фондове“ | тел. 02/943 43 830886299808t\_chavdarova@caaf.bg |
| Мартин Маринов – главен юрисконсулт в дирекция „Финансово-стопанска и административно-правна дейност“, Изпълнителна агенция „Сертификационен одит на средствата от европейските земеделски фондове“ | 02/943 43 830878675085m\_marinov@caaf.bg |
| **1. Проблем/проблеми за решаване:** **Проблем 1 Необходимост от укрепване на одиторския капацитет в Изпълнителна агенция „Сертификационен одит на средствата от европейските земеделски фондове“, по отношение на европейските земеделски фондове“ и фондовете в областта на рибарството и аквакултурите***1.1. Кратко опишете проблема/проблемите и причините за неговото/тяхното възникване. По възможност посочете числови стойности.* На 28.12.2020 г. в Официалния вестник на Европейския съюз бе публикуван Регламент (ЕС) № 2020/2220 от 23 декември 2020 г. на Европейския парламент и на Съвета за определяне на някои преходни разпоредби във връзка с подпомагането от ЕЗФРСР и от ЕФГЗ през 2021 г. и 2022 г. и за изменение на регламенти (ЕС) № 1305/2013, (ЕС) № 1306/2013 и (ЕС) № 1307/2013 по отношение на ресурсите и на прилагането през 2021 г. и 2022 г. и Регламент (ЕС) № 1308/2013 по отношение на ресурсите и разпределението на това подпомагане за 2021 г. и 2022 г., (ОВ L 437, 28.12.2020, стр. 1-29), (Регламент (ЕС) 2020/2220)Съгласно чл. 2, параграф 2 от Регламент (ЕС) № 2020/2220, крайният срок за извършване на плащанията по ПРСР 2014 – 2020 г. се удължава до 31 декември 2025 г. По отношение на европейските земеделски фондове до финансова 2022 година вкл., ИА СОСЕЗФ като сертифициращ орган има две одитни цели:* **oдитна цел 1**: одит на годишния счетоводен отчет;
* **oдитна цел 2**: одит на законосъобразността и редовността на разходите.

На основание чл. 12 параграф 2 на Регламент (ЕС) № 2021/2116 на Европейския парламент и на Съвета от 2 декември 2021 година относно финансирането, управлението и мониторинга на общата селскостопанска политика и за отмяна на Регламент (ЕС) № 1306/2013 (ОВ L 435, 06.12.2021, стр. 187-261) и чл. 6 параграф 4 на Регламент (ЕС) № 2022/128 на Комисията от 21 декември 2021 година за определяне на правила за прилагането на Регламент (ЕС) 2021/2116 на Европейския парламент и на Съвета по отношение на разплащателните агенции и други органи, финансовото управление, уравняването на сметките, проверките, обезпеченията и прозрачността (ОВ L 20, 31.01.2022, стр. 131-196), Генерална дирекция „Земеделие и развитие на селските райони“ към Европейската комисия са разработили нови Указания (група Agricultural Funds (ех-EAGGF) в платформата CIRCABC, в която се публикува информация от Комисията по отношение на Европейските земеделски фондове, https://circabc.europa.eu/ui/group/d9d57ada-2d34-4c85-9e3c-7ce690099d5d за работата на Сертифициращите органи по Европейските земеделски фондове, които се отнасят за финансова година 2023 и следващите. Според новите указания одитните цели се увеличават от две на четири, както следва: * **oдитна цел 1**: одит на годишния счетоводен отчет;
* **oдитна цел 2**: одит на системите за управление, в т.ч. системата за докладване на изпълнението;
* **одитна цел 3**: одит на коректността на годишния доклад за качеството на изпълнението по показателите за краен продукт, осъществявано за целите на годишното уравняване и по показателите за резултатите, осъществявано за целите на многогодишния мониторинг на качеството на изпълнението;
* **одитна цел 4**: одит на законосъобразността и редовността на разходите извън Стратегическия план и/или разходи по схеми и мерки, одобрени преди 01 януари 2023 г.

В резултат на горното ще се увеличи обемът на одиторска работа, която следва да се извърши от дирекция „Одитни дейности по европейските земеделски фондове“, в ИА СОСЕЗФ, както по отношение на приключване на програмен период 2014 – 2020 г., така и по отношение функции, отнасящи се за период 2021 – 2027 г. В това число доразвиване на одитната методология и разработване на нови правила и процедури по отношение на изцяло новите елементи, включващи проверките за съответствие с основните изисквания на Съюза, проверки, свързани с оценка на качеството на системата за мониторинг на площ и оценката на качеството на системата за заявяване по отношение на коректност на площта в заявлението и извършването на специализирани ИТ одити.Със застъпването на одиторската работа по програмен период 2014 – 2020 г. и по програмен период 2021 – 2027 г., обемът на работа в ИА СОСЕЗФ по изпълнение на функциите на Одитен орган по Програмата за морско дело и рибарство 2014 – 2020 (ПМДР) и Програмата за морско дело, рибарство и аквакултури 2021 – 2027 (ПМДРА) ще се увеличи предвид следното:* ще се изпълняват дейности по приключване на ПМДР – системни одити на важните ключови изисквания и одити на операциите. В периода юли 2023 г. – декември 2023 г. Управляващият орган на ПМДР е обявил прием на значителен брой процедури за предоставяне на безвъзмездна финансова помощ по ПМДР, което означава, че в одитните извадки за одитите на операциите ще попаднат значителен брой плащания.
* с Регламент (ЕС) 2021/1060 на Европейския парламент и на Съвета от 24 юни 2021 година за установяване на общоприложимите разпоредби за Европейския фонд за регионално развитие, Европейския социален фонд плюс, Кохезионния фонд, Фонда за справедлив преход и Европейския фонд за морско дело, рибарство и аквакултури, както и на финансовите правила за тях и за фонд „Убежище, миграция и интеграция“, фонд „Вътрешна сигурност“ и Инструмента за финансова подкрепа за управлението на границите и визовата политика (ОВ L 231, 30.06.2021 г., стр. 159-706) са въведени промени в ключовите изисквания за системите за управление и контрол в отговорните органи. Това води до промяна на част от органите – вместо Сертифициращ орган в новия програмен период трябва да има орган, осъществяващ счетоводна функция. В допълнение, през месец ноември 2023 г. Управляващият орган на ПМДРА извърши промени в организационната си структура. Тези два фактора водят до необходимостта през 2024 г. да се извършат системни одити във всички органи, отговорни за управлението и прилагането на ПМДРА, по време на които да бъдат проверени всички ключови изисквания.

Предвид изложеното ще се увеличи обемът от одиторска работа, която следва да се извърши от дирекция „Одитни дейности в областта на рибарството и аквакултурите“. *1.2. Посочете възможно ли е проблемът да се реши в рамките на съществуващото законодателство чрез промяна в организацията на работа и/или чрез въвеждане на нови технологични възможности (например съвместни инспекции между няколко органа и др.).*Проблемът не може да се реши в рамките на съществуващата нормативна уредба, чрез промяна в организацията на работа и/или чрез въвеждане на нови технологични възможности.*1.3. Посочете защо действащата нормативна рамка не позволява решаване на проблема/проблемите.*Необходимо е увеличаване на щатната численост на специализираната администрация – дирекция „Одитни дейности по европейските земеделски фондове“ идирекция „Одитни дейности в областта на рибарството и аквакултурите“ в ИА СОСЕЗФ. Промяна в щатната численост на Изпълнителна агенция „Сертификационен одит на средствата от европейските земеделски фондове“ може да се извърши единствено с промяна в Устройствения правилник.*1.4. Посочете задължителните действия, произтичащи от нормативни актове от по-висока степен или актове от правото на ЕС.*С проекта не се транспонират нормативни актове на институции на ЕС.*1.5. Посочете дали са извършени последващи оценки на нормативния акт или анализи за изпълнението на политиката и какви са резултатите от тях?* Последваща оценка на въздействие не е извършвана, както и анализи за изпълнението на политиката. |
| **2. Цели:****Цел 1:** Представяне на Европейската комисията на независимо становище относно ефективното функциониране на системите за управление и контрол, законосъобразността и правилността на разходите, включени в представените на Комисията отчети по отношение на Европейския фонд за гарантиране в земеделието, Европейския земеделски фонд за развитие на селските райони, Европейския фонд за морско дело и рибарство и Европейския фонд за морско дело, рибарство и аквакултури.**Цел 2:** Повишаване на одиторския капацитет по отношение на европейските земеделски фондове и фондовете в областта на рибарството и аквакултурите*Посочете определените цели за решаване на проблема/проблемите, по възможно най-конкретен и измерим начин, включително индикативен график за тяхното постигане. Целите е необходимо да са насочени към решаването на проблема/проблемите и да съответстват на действащите стратегически документи.* |
| **3. Заинтересовани страни:** Министерски съвет на Република България;Министерство на земеделието и храните;Изпълнителна агенция „Сертификационен одит на средствата от европейските земеделски фондове“; Изпълнителната агенция по сортоизпитване, апробация и семеконтрол.**Косвено заинтересовани страни**Други административни органи и администрации |
| **4. Варианти на действие. Анализ на въздействията:** |
| **4.1. По проблем 1 Необходимост от укрепване на одиторския капацитет на Изпълнителна агенция „Сертификационен одит на средствата от европейските земеделски фондове“** **по отношение на европейските земеделски фондове и фондовете в областта на рибарството и аквакултурите** |
| **Вариант 1 „Без действие“:****Описание:**Не се приема постановление на Министерския съвет за изменение и допълнение на нормативни актове на Министерския съвет, в резултат на което не се подобрява административният (одиторският) капацитет на дирекция „Одитни дейности по европейските земеделски фондове“и дирекция „Одитни дейности в областта на рибарството и аквакултурите“.**Положителни (икономически/социални/екологични) въздействия:**Няма положително въздействие.**Отрицателни (икономически/социални/екологични) въздействия:**Не се оптимизира работният процес и не се осигурява по-добра ефективност при осъществяване на одитната дейност на агенцията.**Специфични въздействия:** Няма.**Въздействия върху малките и средните предприятия:** Няма влияние.**Административна тежест:** Няма влияние.*1.1. Опишете качествено (при възможност – и количествено) всички значителни потенциални икономически, социални и екологични въздействия, включително върху всяка заинтересована страна/група заинтересовани страни. Пояснете кои въздействия се очаква да бъдат значителни и кои второстепенни.**1.2. Опишете специфичните въздействия с акцент върху малките и средните предприятия и административната тежест (задължения за информиране, такси, регулаторни режими, административни услуги и др.)***Вариант 2 „Проект на Постановление на Министерския съвет за изменение и допълнение на нормативни актове на Министерския съвет“****Описание:** С приемането на постановление на Министерския съвет за изменение и допълнение на нормативни актове на Министерския съвет се изменят:Устройствения правилник на Изпълнителна агенция „Сертификационен одит на средствата от европейските земеделски фондове“, приет с Постановление на Министерския съвет № 89 от 2016 г. (обн., ДВ, бр. 32 от 2016 г.), за да се повиши административният капацитет на дирекция „Одитни дейности по европейските земеделски фондове“и дирекция „Одитни дейности в областта на рибарството и аквакултурите“, което ще доведе до оптимизиране на работния процес и осигуряване на по-добра ефективност при осъществяване на одитната дейност на агенцията.Със застъпването на одиторската работа по програмен период 2014 – 2020 г. и по програмен период 2021 – 2027 г., обемът на работа в ИА СОСЕЗФ по изпълнение на функциите на Одитен орган по Програмата за морско дело и рибарство 2014 – 2020 (ПМДР) и Програмата за морско дело, рибарство и аквакултури 2021 – 2027 (ПМДРА) ще се увеличи.В допълнение, ИА СОСЕЗФ e бенефициент по Приоритет на съюза 5 „Техническа помощ” по Програмата за морско дело, рибарство и аквакултури 2021 – 2027, съфинансирана от Европейския фонд за морско дело, рибарство и аквакултури. За програмен период 2014 – 2020 проектите по техническа помощ бяха със срок на изпълнение 1 година, допустимите за финансиране дейности бяха основно за обезпечаване на заплати, допълнителни възнаграждения и задължителни осигурителни вноски от работодателя. За програмен период 2021 – 2027 проектите по техническа помощ са със срок на изпълнение 3 години и ще включват допълнителни дейности, като обучения, контролни проверки и др. С предложените изменения и допълнения се цели да бъде оптимизиран работният процес и да бъде осигурена по-добра ефективност при изпълнение на функциите на сертифициращ орган по Европейския фонд за гарантиране на земеделието и Европейския земеделски фонд за развитие на селските райони и одитен орган по Европейския фонд за морско дело и рибарство и Европейския фонд за морско дело, рибарство и аквакултури, както следва:1. увеличаване на числеността на дирекция „Одитни дейности в областта на рибарството и аквакултурите“ с 2 (две) бройки на основание § 16, ал. 7 от Преходните и заключителни разпоредби към Закона за изменение и допълнение на Закона за администрацията. 2. намаляване на числеността на дирекция „Финансово-стопанска и административно-правна дейност“ в ИА СОСЕЗФ с 1 (една) щатна бройка;3. увеличаване на числеността на дирекция „Одитни дейности по европейските земеделски фондове“ с 3 (три) щатни бройки, формирани съответно:• 1 (една) щатна бройка от дирекция „Финансово-стопанска и административно-правна дейност“, ИА СОСЕЗФ;• 2 (две) щатни бройки от Изпълнителната агенция по сортоизпитване, апробация и семеконтрол.Постановление № 89 на Министерския съвет от 2016 г. за създаване на Изпълнителна агенция „Сертификационен одит на средствата от европейските земеделски фондове“ и за приемане на нейния устройствен правилник (Обн., ДВ, бр. 32 от 2016 г.);Постановление № 125 на Министерския съвет от 2006 г. за приемане на Устройствен правилник на Министерството на земеделието и храните (обн., ДВ, бр. 48 от 2006 г.);Устройствения правилник на Изпълнителната агенция по сортоизпитване, апробация и семеконтрол, приет с Постановление № 85 на Министерския съвет от 2000 г. (обн., ДВ, бр. 43 от 2000 г.).**Положителни (икономически/социални/екологични) въздействия:**По-ефективно осъществяване на одитната дейност, повишаване качеството на формулираните одитни констатации, което ще допринесе до по-голяма устойчивост на издаваните индивидуални административни актове вследствие на извършените одитни ангажименти.**Отрицателни (икономически/социални/екологични) въздействия:** Няма.**Специфични въздействия:** Няма.**Въздействия върху малките и средните предприятия:** Няма влияние.**Административна тежест:** Няма влияние.*1.1. Опишете качествено (при възможност – и количествено) всички значителни потенциални икономически, социални и екологични въздействия, включително върху всяка заинтересована страна/група заинтересовани страни. Пояснете кои въздействия се очаква да бъдат значителни и кои второстепенни.**1.2. Опишете специфичните въздействия с акцент върху малките и средните предприятия и административната тежест (задължения за информиране, такси, регулаторни режими, административни услуги и др.)* |
| **5. Сравняване на вариантите:****Степени на изпълнение по критерии:** 1) висока; 2) средна; 3) ниска.

|  |  |  |
| --- | --- | --- |
|  | **Вариант 1****„Без действие“** | **Вариант 2** |
| ***Ефективност*** | Цел 1:  | Ниска | Висока  |
| Цел 2:  | Ниска | Висока  |
| ***Ефикасност*** | Цел 1:  | Ниска | Висока  |
| Цел 2: | Ниска | Висока |
| ***Съгласуваност*** | Цел 1:  | Ниска | Висока |
| Цел 2:  | Ниска | Висока |

*1.1. Сравнете вариантите чрез сравняване на ключовите им положителни и отрицателни въздействия.**1.2. Посочете степента, в която вариантите ще изпълнят определените цели, съгласно основните критерии за сравняване на вариантите:**ефективност, чрез която се измерва степента, до която вариантите постигат целите на предложението;**ефикасност, която отразява степента, до която целите могат да бъдат постигнати при определено ниво на ресурсите или при най-малко разходи;**съгласуваност, която показва степента, до която вариантите съответстват на действащите стратегически документи.* |
| **6. Избор на препоръчителен вариант:****По проблем 1: Вариант 2 Проект на Постановление на Министерския съвет за изменение и допълнение на нормативни актове на Министерския съвет** |
| **6.1. Промяна в административната тежест за физическите и юридическите лица от прилагането на препоръчителния вариант (включително по отделните проблеми):** |
| **6.2. Създават ли се нови/засягат ли се съществуващи регулаторни режими и услуги от прилагането на препоръчителния вариант (включително по отделните проблеми)?***1.1. Изборът следва да е съотносим с посочените специфични въздействия на избрания вариант.**1.2. В случай че се предвижда създаване нов регулаторен режим, посочете неговия вид (за стопанска дейност: лицензионен, регистрационен; за отделна стелка или действие: разрешителен, уведомителен; удостоверителен и по какъв начин това съответства с постигането на целите).*Не се създава нов регулаторен режим.*1.3. Мотивирайте създаването на новия регулаторен режим съгласно изискванията на чл. 3, ал. 4 от Закона за ограничаване на административното регулиране и административния контрол върху стопанската дейност.**1.4. Посочете предложените нови регулаторни режими отговарят ли на изискванията на чл. 10 – 12 от Закона за дейностите по предоставяне на услуги.**1.5. Посочете изпълнено ли е изискването на § 2 от Допълнителните разпоредби на Закона за дейностите по предоставяне на услуги.*Проектът на постановление не се налага да бъде нотифициран по реда на Директива (ЕС) 2015/1535 на Европейския парламент и на Съвета от 9 септември 2015 година, установяваща процедура за предоставянето на информация в сферата на техническите регламенти и правила относно услугите на информационното общество.*1.6. В случай че се изменят регулаторни режими или административни услуги, посочете промяната.*Не се изменят регулаторни режими или административни услуги. |
| **6.3. Създават ли се нови регистри от прилагането на препоръчителния вариант (включително по отделните проблеми)?** |
| **6.4. По какъв начин препоръчителният вариант въздейства върху микро-, малките и средните предприятия (МСП)(включително по отделните проблеми)?** |
| **6.5. Потенциални рискове от прилагането на препоръчителния вариант (включително по отделните проблеми):**Не са идентифицирани. |
| **7. Консултации:**Проектът на Постановление на Министерския съвет за изменение и допълнение на нормативни актове на Министерския съвет ще бъде публикуван на интернет страницата на Министерството на земеделието и храните и на Портала за обществени консултации за срок от 30 дни. |
| **8. Приемането на нормативния акт произтича ли от правото на Европейския съюз?** |
| **9. Изисква ли се извършване на цялостна предварителна оценка на въздействието поради очаквани значителни последици?** |
| **10. Приложения:** |
| **11. Информационни източници:**Регламент (ЕС) № 2021/2116, Регламент (ЕС) № 2022/128, Регламент (ЕС) 2021/1060, Регламент (ЕС) № 2020/2220 |
| **12. Име, длъжност, дата и подпис на директора на дирекцията, отговорна за извършването на частичната предварителна оценка на въздействието:****Теодора Чавдарова – главен секретар на Изпълнителна агенция „Сертификационен одит на средствата от европейските земеделски фондове“****Дата: 16.02.2024 г.** |